Diari Oficial de la Generalitat Valenciana


Sumari del DOGV 712, del 27-11-1987 (1987/810059)

RESOLUCIÓ de 28 d'octubre de 1987, del Conseller d'Obres Públiques, Urbanisme i Transports, per la qual s'aprova definitivament la Modificació del Plan General Municipal d'Ordenació Urbana de Sagunt, en el Sol Urbanitzable Programat Intensiu, UPI.
-------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   712

Data del DOGV
:   27-11-1987

Secció del DOGV
:   ALTRES DISPOSICIONS

Número del document
:   1987/810059


Data del document
:   28-10-1987

Organisme emissor
:   Conselleria d'Obres Públiques,Urbanisme i Transports

Tipus de document
:   Resolució

Resolució de 28 d'octubre de 1987, del conseller d'Obres Públiques, Urbanisme i Transports, per la qual s'aprova definitivament la Modificació del Pla General Municipal d'Ordenacó Urbana de Sagunt, en el Sòl Urbanitzable Programat Intensiu, UPI.  
Vista la documentació presentada, corresponent a la Modificació del Pla General d'Ordenació Urbana de Sagunt en el sòl urbanitzable Programat Intensiu (U.P.1) i, Vist que, d'acord amb el que estableixen els articles 40 i 41 de la Llei de Sòl, l'Ajuntament, en sessió celebrada el dia 12 de novembre de 1986, va aprovar inicialment el Projecte de Modificació del Pla General Municipal d'Ordenació Urbana en el Sòl Urbanitzable Intensiu (U.P.1), sotmetent-lo al tràmit d'informació pública, i que no s'hi han presentat al·legacions. L'acord d'aprovació inicial va ser publicat en el Butlletí Oficial de l'Estat núm. 66, de 18 de març de 1987, en el Butlletí Oficial de la Província núm. 298, de 16 de desembre de 1986, i en el diari «Levante», de data 5 de desembre de 1986  
Vist que finalitzat el tràmit d'exposició pública i segons el que disposen l'article 41 de la Llei del Sòl i 130 del Reglament de Planejament, l'Ajuntament, amb el dictamen previ de la Comissió d'Urbanisme Municipal, va aprovar provisionalment en sessió de 29 d'abril de 1987 el projecte de Modificació del Pla General d'Ordenació Urbana, que afecta al Sòl Urbanitzable Programat Intensiu (U.P.1).  
Vist que, d'acord amb l'article 131.1 del Reglament de Planejament, l'Ajuntament demanà informe a la Diputació Provincial. L'informe, de data 30 de maig de 1987, és favorable atés que la modificació proposada afecta exclusivament al Sòl Programat Intensiu i es materialitza en un canvi dels articles 187 i 188 de les Normes Urbanístiques del Pla General, per tal de permetre el desenvolupament d'aquest sòl urbanitzable per sectors de planejament mes petits, així doncs considera que la modificació sols afecta al sistema de gestió del sòl urbanitzable per sectors de planejament més petits, i així considera que la modificació sols afecta al sistema de gestió del sòl urbanitzable programat.  
Vist que, de conformitat amb el mateix article, s'hi va sol·licitar informe de la Comissió Territorial d'Urbanisme, la qual el va emetre en sessió de 30 de juny de 1987. L'informe fa aquestes puntualitzacions:  
- La documentació presentada es redueix a una Proposta de Modificació del Pla General que conté únicament: una breu exposició d'antecedents, nova redacció dels articles 187 i 188 del Pla General i un pla de divisió en subsectors del sector U.P.1, pel que hauria de completar-se l'expedient amb un projecte formal, d'acord amb el que estableixen els articles 49 i 12.3 de la Llei de Sòl justificant en tot cas l?omissió d'algun dels documents atenent al contingut de la modificació.  
- La previsió continguda en la modificació proposada, que els Sistemes Generals es compensen amb el 10% de l'aprofitament mig de cessió al municipi, contravé el que disposen els articles 46, 50 i 51 del Reglament de Gestió Urbanística.  
- L?escassa superfície dels subsectors proposats fa dubtar sobre la viabilitat dels futurs Plans Parcials, que els desenvolupen, per la dificultat d'arribar als estàndards dotacionals mínims que el Reglament de Planejament exigeix, per la qual cosa es requeriria una justificació.  
Vist que, segons l'informe emès per la Comissió Territorial d'Urbanisme, i com a esmena dels reparaments que s'hi contemplen, en data 16 de juliol de 1987 l'Ajuntament addiciona al document un Annex a la Modificació del Pla General d?Ordenació, en el sòl urbanitzable programat intensiu (U.P.1). El susdit annex no suposa una modificació del contingut del Document a partir dels reparaments formulats per la Comissió Territorial d'Urbanisme, sinó una justificació addicional de la proposta.  
Vist que davant un nou requeriment per part de la Direcció General i posterior contacte amb representants de la Corporació i dels seus serveis tècnics, l'Ajuntament va remetre un nou document. «Text refós de la Modificació del Pla General Municipal d'Ordenació en el Sòl Urbanitzable Programat Intensiu U.P.1», en el qual es contemplen aspectes del document original i de l'annex posteriorment presentat, i on se subsanen, o justifiquen, reparaments abans exposats.  
Atés que en el nou document es justifica adequadament la divisió proposada en subsectors a partir de la realitat i el grau de consolidació existent, i en funció de la demanda social actual; es remet el tema de la gestió al desenvolupament de l'article 183, del Pla General vigent, actualment en procés de revisió, és a dir obtenció dels sistemes generals en tots els casos per permuta o expropiació, i es completa la documentació anteriorment presentada, per la qual cosa hom la reconsidera correcta.  
Vists els preceptes legals esmentats, la Llei de Procediment Administratiu i altres disposicions legals de general aplicació, en virtut de les facultats que em confereixen l'article 35.1 c) de la Llei de Règim del Sòl i Ordenació Urbana, l'article 31.9 de l'Estatut d'Autonomia de la Comunitat Valenciana i l?article tercer del Decret del Consell de 16 de març de 1987, pel qual es regulen els òrgans urbanístics de la Generalitat Valenciana.  
Resolc d'aprovar definitivament la Modificació del Pla General Municipal d'Ordenació Urbana de Sagunt, en el Sòl Urbanitzable Programat Intensiu U.P.1.  
Contra aquesta Resolució, que és definitiva en via administrativa, hom podrà interpossar Recurs de Reposició davant d'aquest Conseller en el termini d'un mes a partir de l?endemà de la publicació, previ al contenciós administratiu davant la Sala Contenciosa Administrativa de l?Audiència Territorial de València, en el termini de dos mesos des de la Resolució del Recurs de Reposició, si la Resolució fóra expressa i, si no ho fóra, un any des de la data d'interposició del Recurs de Reposició. Tot això sense perjudici de la interposició de qualsevol altre recurs que s'estime escaient.  
València, 28 d'octubre de 1987. - El Conseller d'Obres Públiques, Urbanisme i Transports: Rafael Blasco i Castany.